Disoc’h ul labour a-stroll hag a youl-vat eo an deiziadur-mañ. Labouret o deus bugale, kerent, skolaerien ha mignoned skol Diwan Naoned. Dastumet hon eus luc’hskeudennoù eus lec’hioù arouezius e Breizh. Ar vugale, skoazellet gant un arzourez-neuziañ hag a gemer perzh ingal e stalioù ar skol, o deus krouet an tudennouigoù hag ijinet an doare da lakaat anezho er skeudennoù. Bugale all o deus skrivet an testennoù displegañ.